དྲ་སྦྲེལ་མགྱོགས་མྱུར་འཕེལ་རྒྱས་འགྲོ་བ་དང་བསྟུན་ནས་གཙོ་ཆེའི་དྲ་བ་ཚུད་པའི་དྲ་རྒྱའི་སྨྱན་སྦྱོར་ཟམ་མི་ཆད་པར་སྟོབས་ཆེར་འགྲོ་བས་རྒྱ་ཆེའི་དྲ་གྲོགས་རྣམས་ལ་ཕུན་སུམ་ཚོགས་ལ་སྟབས་བདེ་བའི་གསར་འགྱུར་ཆ་འཕྲིན་ཞབས་ཞུ་མཁོ་འདོན་བྱས་ཡོད།འོན་ཀྱང་དུས་མཚུངས་སུ་དྲ་ཚུགས་འགའ་རེས་ཚོང་ལས་ཀྱི་ཁེ་ཕན་ལ་བསམ་གཞིགས་ཀྱིས་ཞིབ་བཤེར་གཏན་འབེབས་བྱ་རྒྱུ་ནན་ཏན་མིན་པ་དང་།དུས་ངེས་མེད་དུ་ཆགས་སྲེད་ཀྱི་ཆ་འཕྲིན་ཁྱབ་སྤེལ་དང་ཚུལ་མིན་གྱི་ཆ་འཕྲིན་སོགས་ཁྲིམས་འགལ་དང་མི་ལེགས་པའི་ཆ་འཕྲིན་ཁྱབ་སྤེལ་བྱེད་པ།དཀྲོག་གཏམ་བརྒྱུད་བཤད་དང་བསྙད་འདོགས་རྒྱུ་ལེན་སོགས་ཁྲིམས་འགལ་གྱི་བྱ་ཐབས་ཟམ་མི་ཆད་པར་ཐོན་པས་རྒྱུན་ལྡན་གྱི་དྲ་རྒྱའི་ཁྱབ་སྤེལ་སྒྲིག་ལམ་ལ་གཏོར་སྐྱོན་བཏང་བ་མ་ཟད་སྤྱི་པའི་ཁེ་ཕན་ལ་ཡང་གནོད་འཚེ་བཏང་ཡོད།མི་དམངས་མང་ཚོགས་ཀྱིས་ཁྲིམས་འགལ་གྱི་བྱ་ཐབས་འདི་དག་ལ་སེམས་གཏིང་ནས་འཁོན་འཛིན་བྱས་ཏེ་ཐེར་འདོན་ཟམ་མི་ཆད་པ་བྱས་ཡོད་པ་རེད།